༈ འཇམ་དབྱངས་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོ་ལ་བསྟོད་པ། རྗེ་ བཙུན་
འཇམ་པའི་དབྱངས་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོ་ལ་
བསྟོད་པ། གསུང་གི་དབང་ཕྱུག་ ལ་ཕྱག་འཚལ་ལོ། །ཟབ་དབྱངས་མཁྱེན་པས་ཆོས་ཀུན་
གསལ་བར་གཟིགས། །ཚད་མེད་ཐུགས་རྗེས་སྐལ་ལྡན་རྗེས་འཛིན་ལ། །རྨད་བྱུང་མཛད་པ་
ནམ་མཁའི་མཐར་སོན་པ། །དཔལ་ལྡན་འཇམ་པའི་དབྱངས་ལ་ཕྱག་འཚལ་ལོ། །ཚོགས་
གཉིས་གོམས་པས་ཕུལ་བྱུང་ལེགས་ཚོགས་ཀྱིས། །ཕྱི་ནང་ཤེས་བྱའི་དེ་ཉིད་ཇི་བཞིན་མཁྱེན།།
ཁྱེད་ཀྱི་དགེ་མཚན་ཉི་ཟླའི་གཟི་འོད་ཀྱིས། །འཛམ་གླིང་ས་ཡི་ཕྱོགས་ཀུན་མཛེས་ལ་འདུད། །
ཀུན་དགའ་སྙིང་པོ་མཆོག་གི་མཛེས་སྐུ་དང༌། །བསོད་ནམས་རྩེར་སོན་སྒྲིབ་མེད་ཚངས་པའི་
དབྱངས། །གྲགས་པའི་རྒྱལ་མཚན་ཐུགས་ལས་འཁྲུངས་པའི་དཔལ། །རྒྱལ་སྲས་བཟང་པོའི་
ཞབས་ལ་ཕྱག་འཚལ་ལོ། །འཇམ་དབྱངས་རྣམ་འཕྲུལ་བྱེ་བས་གངས་ཅན་འདིར། །མདོ་རྒྱུད་
མན༌ངག༌ཆོས༌འཁོར་བསྐོར༌བ༌དང༌། །གྲངས་མེད་འགྲོ་བའི་དོན་མང་མཛད་ནས་ཀྱང༌། །
འཁོར་བ་ཇི་སྲིད་རྟག་པར་བཞུགས་སུ་གསོལ། ཁྱད་པར་འགྲོ་མགོན་འཇམ་དབྱངས་བླ་མའི་
ཚོགས། །བརྒྱུད་པར་བཅས་པའི་ཕྲིན་ལས་ཆུ་བོ་བཞི། ཁྱེད་ཐུགས་མ་དྲོས་མཚོ་ལས་ལེགས་
སྤྲོས་ནས། །སྐལ་ལྡན་རིགས་བཞིའི་སྒྲིབ་པ་སྦྱང་དུ་གསོལ། །ཞེས་ཚིགས་སུ་བཅད་པ་འདི་
ཡང་སྲིད་གསུམ་རྣམ་པར་རྒྱལ་བའི་འདུས་པའི་ཚོགས་ཀྱིས་བསྐུལ་བའི་རྐྱེན་བྱས་ནས། དགེ་
-67-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
སློང་ བསོད་ནམས་ ལྷུན་ གྲུབ་ ལེགས་ པའི་ འབྱུང་ གནས་ རྒྱལ་ མཚན་ དཔལ་ བཟང་ པོས།
ལེགས་པར་སྦྱར་བའོ། །མངྒ་ལཾ།། །།